《登高丘而望远龙》
清代·顾大申

轩皇且战且学仙，桥山弓剑攀龙髯。吁嗟政彻不及此，扶桑沧龙空青天。

沙丘之云茂陵树，万弩射鱼气张怒。童男未返青雀遥，银雁金凫起泉路。

琼田草不死，蓬莱尘不飞。丹丘灵药如可致，千秋万岁讵相辞。

汾阴宫，琅琊碣，石麟秋草莽萧萧，铜仙望断咸阳阙。

不见当时九鼎我，鼎湖云气时明灭。

作者简介：清江南华亭人，本名镛，字震雉，号见山。顺治九年进士，授工部主事，累擢洮岷道佥事，卒于官。留心经济，尝著《河渠论》、《图经》。后浚浏河、吴淞江，皆用其议。诗工乐府、七律，尝与王广心、施闰章等人唱和。兼善书画。有《诗原》、《堪斋诗存》。